CELEX: 22016D0384
Language: el
Date: 2016-03-07 00:00:00
Title: Απόφαση αριθ. 2/2016 της Επιτροπής των Πρέσβεων ΑΚΕ-ΕΕ, της 7ης Μαρτίου 2016, για το διορισμό ενός μέλους του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ) [2016/384]

17.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 72/61
            
         ΑΠΌΦΑΣΗ αριθ. 2/2016 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 7ης Μαρτίου 2016
   για το διορισμό ενός μέλους του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ) [2016/384]
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου στις 22 Ιουνίου 2010 (3), και ιδίως το άρθρο 2 παράγραφος 6 του παραρτήματος III,
   Έχοντας υπόψη την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, της 20ής Ιουλίου 2005, σχετικά με το καταστατικό και τον κανονισμό εσωτερικής λειτουργίας του Κέντρου Ανάπτυξης Επιχειρήσεων (ΚΑΕ) (4), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 9 του καταστατικού και του κανονισμού εσωτερικής λειτουργίας του Κέντρου Ανάπτυξης των Επιχειρήσεων (ΚΑΕ) προβλέπει ότι η Επιτροπή των Πρέσβεων ορίζει τα μέλη του διοικητικού συμβουλίου για μέγιστη περίοδο πέντε ετών.
            
         
               (2)
            
            
               Η θητεία των τριών μελών ΑΚΕ του διοικητικού συμβουλίου του Κέντρου Ανάπτυξης των Επιχειρήσεων, τα οποία διορίστηκαν με την απόφαση αριθ. 3/2013 της Επιτροπής των Πρέσβεων ΑΚΕ-ΕΚ, της 30ής Ιουλίου 2013 (5), η οποία τροποποιήθηκε με την απόφαση αριθ. 2/2014 της Επιτροπής των Πρέσβεων ΑΚΕ-ΕΚ (6), λήγει στις 6 Σεπτεμβρίου 2018 ή την ημερομηνία κατά την οποία θα κλείσει το Κέντρο, αναλόγως με το ποια ημερομηνία θα προηγηθεί.
            
         
               (3)
            
            
               Μετά την παραίτηση ενός μέλους μια θέση παραμένει κενή.
            
         
               (4)
            
            
               Ως εκ τούτου, πρέπει να διοριστεί ένα νέο μέλος στο διοικητικό συμβούλιο για το υπόλοιπο της θητείας,
            
         ΑΠΟΦΑΣΙΖΕΙ:
   Άρθρο 1
   Διορίζεται ως μέλος του διοικητικού συμβουλίου του ΚΑΕ προς αντικατάσταση της κ. Maria MACHAILO-ELLIS:
   
               —
            
            
               ο κ. Lekwalo Leta MOSIENYANE.
            
         Άρθρο 2
   Με την επιφύλαξη τυχόν μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων στο πλαίσιο των αρμοδιοτήτων της, για το υπόλοιπο της τρέχουσας θητείας —ήτοι μέχρι τις 6 Σεπτεμβρίου 2018 ή την ημερομηνία κατά την οποία θα κλείσει το Κέντρο, αναλόγως με το ποια ημερομηνία θα προηγηθεί— η σύνθεση του διοικητικού συμβουλίου του ΚΑΕ έχει ως εξής:
   
                
            
            
               κ. Jacek ADAMSKI
            
         
                
            
            
               κ. Martin BENKO
            
         
                
            
            
               κα. Nicole BOLLEN
            
         
                
            
            
               κ. John Atkins ARUHURI
            
         
                
            
            
               κ. Lekwalo Leta MOSIENYANE
            
         
                
            
            
               κ. Félix MOUKO.
            
         Άρθρο 3
   Η παρούσα απόφαση τίθεται σε ισχύ από την ημερομηνία έκδοσής της. Μπορεί να αναθεωρηθεί οποτεδήποτε αναλόγως της κατάστασης του Κέντρου.
   
      Βρυξέλλες, 7 Μαρτίου 2016.
      
         
            Για την ΑΚΕ-ΕΕ Επιτροπή των Πρέσβεων
         
         
            Ο Πρόεδρος
         
         P. DE GOOIJER
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 66 της 8.3.2006, σ. 16.
   
      (5)  ΕΕ L 263 της 5.10.2013, σ. 18.
   
      (6)  Απόφαση αριθ. 2/2014 της Επιτροπής των Πρέσβεων ΑΚΕ-ΕΕ, της 5ης Αυγούστου 2014, για τον διορισμό των μελών του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ) (ΕΕ L 245 της 20.8.2014, σ. 9).